**Anexa la H.C.L. al Municipiului Târgu Mureş nr.\_\_\_\_\_\_\_\_\_/\_\_\_.\_\_\_.2023**

Statutul Asociației ”Zona Metropolitană Târgu Mureș” se modifică și va avea următorul cuprins:

**«Statutul Asociaţiei „Zona Metropolitană Târgu Mureş”**

**Cap. I. Datele de identificare ale asociaţilor**

**1. Consiliul Local Municipal Târgu Mureş**, în numele şi pe seama Municipiului Târgu Mureş, cu sediul în Târgu Mureş, Piaţa Victoriei, nr.3, cod 540026, , reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**2. Consiliul Local Ungheni,** în numele şi pe seama Oraşului Ungheni, cu sediul în Ungheni, str. Principală, nr.357, cod 547605, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**3. Consiliul Local Acăţari,** în numele şi pe seama Comunei Acăţari, cu sediul în Acăţari, str. Principală, nr.214, cod 547005, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**4. Consiliul Local Bălăușeri**, în numele şi pe seama Comunei Bălăușeri, cu sediul în Bălăușeri, str. Principală, nr. 42, cod 547100, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**5. Consiliul Local Ceuaşu de Câmpie,** în numele şi pe seama Comunei Ceuaşu de Câmpie, cu sediul în Ceuaşu de Câmpie, str. Principală, nr.364 cod 547140, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**6. Consiliul Local Corunca,** în numele şi pe seama Comunei Corunca, cu sediul în Corunca, str. Principală, nr.108, cod 547367, reprezentat prin…………..,domiciliat în …………….., str…………., nr………….., posesor al CI seria MS nr…………, având CNP………………..,

**7. Consiliul Local Crăciuneşti,** în numele şi pe seama Comunei Crăciuneşti, cu sediul în Crăciuneşti, str. Principală, nr.166, cod 547175, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**8. Consiliul Local Cristeşti,** în numele şi pe seama Comunei Cristeşti, cu sediul în Cristeşti, str. Principală, nr.678, cod 547185, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**9. Consiliul Local Ernei,** în numele şi pe seama Comunei Ernei, cu sediul în Ernei, str. Principală, nr.439, cod 547215, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**10. Consiliul Local Gheorghe Doja,** în numele şi pe seama Comunei Gheorghe Doja, cu sediul în Gheorghe Doja, str. Principală, nr.6, cod 547260, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**11. Consiliul Local Glodeni**, în numele şi pe seama Comunei Glodeni, cu sediul în Glodeni, str. Principală, nr. 133, cod 547275, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**12. Consiliul Local Gornești**, în numele şi pe seama Comunei Gornești, cu sediul în Gornești, str. Principală, nr.429, cod 547280, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**13. Consiliul Local Livezeni,** în numele şi pe seama Comunei Livezeni, cu sediul în Livezeni, str. Principală, nr.76, cod 547365, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..

**14. Consiliul Local Mădăraș**, în numele şi pe seama Comunei Mădăraș, cu sediul în Mădăraș, str. Principală, nr.357, cod 547071, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**15. Consiliul Local Pănet,** în numele şi pe seama Comunei Pănet, cu sediul în Pănet, str. Principală, nr.191, cod 547450, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**16. Consiliul Local Sâncraiu de Mureş,** în numele şi pe seama Comunei Sâncraiu de Mureş, cu sediul în Sâncraiu de Mureş, str. Principală, nr.197/A, cod 547525, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**17. Consiliul Local Sângeorgiu de Mureş,** în numele şi pe seama Comunei Sângeorgiu de Mureş, cu sediul în Sângeorgiu de Mureş, str. Petki Dávid, nr.130, cod 547530, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**18. Consiliul Local Sânpaul,** în numele şi pe seama Comunei Sânpaul, cu sediul în Sânpaul, str. Principală, nr.261, cod 547550, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

**19. Consiliul Local Sântana de Mureș,** în numele şi pe seama Comunei Sântana de Mureș, cu sediul în Sântana de Mureș, Str. Morii, nr.26, cod 547565, reprezentat prin………….., domiciliat în …………….., str…………., nr………….., posesor al CI seria MS nr…………, având CNP………………..,

În momentul modificării oricăreia din datele înscrise în prezentul Statut, asociatul are obligaţia înştiinţării de îndată a Consiliului Director pentru a fi operate modificările în baza de date a Asociaţiei.

**Cap. II. Denumirea, sediul şi emblema Asociaţiei**

**Art.1. Denumirea Asociației**

1. Denumirea Asociaţiei este **Asociația ”Zona Metropolitană Târgu Mureș”**. Această denumire va fi menţionată în toate înscrisurile emanate de la Asociaţie.
2. Asociația ”Zona Metropolitană Târgu Mureș” este o asociație de dezvoltare intercomunitară înființată prin voința liberă a membrilor fondatori, constituită şi organizată în temeiul prevederilor O.G. nr.26/2000 cu privire la asociații și fundații, cu modificările și completările ulterioare.
3. Asociația își desfășoară activitatea în conformitate cu legile române și cu prezentul Statut. Asociația este persoană juridică română de drept privat și are statut de utilitate publică recunoscut prin efectul legii, fără scop patrimonial, cu caracter neguvernamental și apolitic, constituită în vederea atingerii scopului și obiectivelor, are un patrimoniu propriu, autonomie funcțională și financiară, gestiune economică proprie, ștampilă, putând avea și însemne proprii. Asociația întocmește, în condițiile legii, buget de venituri și cheltuieli și situații financiare anuale.
4. Misiunea Asociației este bazată pe constituirea unui pol de dezvoltare urbană și rurală de stimulare și creștere a prosperității zonei și a bunăstării locuitorilor acesteia prin dezvoltarea durabilă a unităților administrativ-teritoriale și a zonei în domeniul de interes comun favorizând astfel progresul economic și social al localităților și coeziunea socio-economică a populației acestora.
5. Asociația are calitatea de autoritate contractantă în sensul art.4 din Legea nr.98/2016 privind achizițiile publice, cu modificările și completările ulterioare.

**Art.2.** În cuprinsul prezentului Statut persoana juridică la care ne referim va fi intitulată “Asociaţia”.

**Art.3. Sediul Asociaţiei**

**(1)** Sediul Asociaţiei se află în municipiul Târgu Mureş, str. Primăriei nr.2 judeţul Mureş, cod 540026.

**(2)** Schimbarea sediului în același localitate sau în alte localități din țară, va putea fi hotărâtă de Adunarea Generală a Asociaților, în temeiul dispozițiilor legale și ale prezentului Statut, cu respectarea declarării la grefa Judecătoriei a noului sediu, pentru a se putea opera mențiunile în Registrul Asociațiilor și Fundațiilor*.*

**Art.4. Emblema Asociaţiei**

Asociația are ștampilă, siglă și însemne proprii.

**Cap. III. Durata de funcţionare, patrimoniu, scopul și obiectivele Asociaţiei**

**Art.5. Durata de funcţionare**

Asociaţia se constituie şi îşi desfăşoară activitatea pe o perioadă nedeterminată de timp.

**Art.6. Patrimoniul Asociaţiei**

**(1)** Asociaţii fondatori contribuie prin aport în numerar, individual la activul patrimoniului Asociației în valoare de 3.300 RON, sumă ce va fi depusă la bancă. Contul se va deschide la Raiffeisen Bank, cu sediul în Târgu Mureş, în numele Asociaţiei.

**(2)** Patrimoniul Asociaţiei va fi dezvoltat prin donaţii, subvenţii, contribuţii, legate, bunuri mobile și imobile, fonduri obţinute din ţară și din străinătate (în moneda naţională și în valută) de la persoane fizice sau juridice, organizaţii, din activităţi proprii şi prin orice alte mijloace legale.

**(3)** Fondurile obţinute vor fi utilizate pentru organizarea și susţinerea activităţilor desfăşurate de Asociaţie în concordanţă cu scopul și obiectivele acesteia. O parte din fonduri vor primi o alta destinaţie, precum: achiziţionarea de dotări pentru Asociaţie, plata salariilor personalului angajat, etc.

**Art.7. Scopul Asociaţiei**

Asociaţia  are ca scop dezvoltarea durabilă a unităţilor administrativ-teritoriale care alcătuiesc Asociaţia, din perspectiva relaţiilor economice, administrative, educaționale, de sănătate, sociale, culturale, turistice şi sportive, existente între autorităţile administraţiei publice locale componente ale zonei, prin realizarea în comun a unor proiecte de dezvoltare de interes zonal sau regional şi prin furnizarea în comun a unor servicii publice.

**Art.8. Obiectivele Asociației**

**(1)** Asociația își propune următoarele **obiective generale**:

1. asigurarea dezvoltării patrimoniului Asociației;
2. asigurarea unei planificări teritoriale integrate și durabile;
3. dezvoltarea infrastructurii educaționale și de sănătate;
4. dezvoltarea infrastructurilor și a obiectivelor de dezvoltare de interes comun care să asigure mobilitatea în cadrul zonei metropolitane;
5. îmbunătățirea, modernizarea și dezvoltarea infrastructurii tehnico-edilitare;
6. sprijinirea dezvoltării economico-sociale a zonei metropolitane;
7. identificarea căilor și mijloacelor de îmbunătățire a infrastructurii administrației publice locale;
8. valorificarea potențialului economic local și identificarea unor surse de finanțare interne și externe;
9. sprijinirea dezvoltării întreprinderilor mici și mijlocii;
10. stimularea și atragerea capitalului străin;
11. promovarea imaginii și potențialelor de dezvoltare a zonei metropolitane;
12. promovarea intereselor zonei metropolitane, precum și apărarea intereselor membrilor Asociației;
13. inițierea și derularea unor programe și proiecte proprii şi în regim de parteneriat menite să conducă la dezvoltarea zonei metropolitane;
14. constituirea și atragerea de fonduri necesare activității Asociației;
15. schimburi informaționale cu alte zone metropolitane;
16. elaborarea și promovarea de planuri și strategii de dezvoltare și implementarea acestora;
17. susţinerea şi sprijinirea implementării proiectelor în zona metropolitană;
18. atragerea de noi investiţii şi creşterea accesului la resurse;
19. accesarea de finanțări din fonduri nerambursabile în domeniile de interes ale Asociaţiei;
20. dezvoltarea, modernizarea și îmbunătățirea serviciilor publice;
21. dezvoltarea turismului și a sectorului terțiar;
22. promovarea conceptului de zonă metropolitană inteligentă (Smart Metropolis) și implementarea soluțiilor în acest sens;
23. promovarea protecției mediului și a dezvoltării durabile;
24. stimularea inovării și a folosirii tehnologiei informaționale și a comunicațiilor în dezvoltarea durabilă a zonei metropolitane;
25. îmbunătățirea și dezvoltarea infrastructurii de transport, telecomunicații și energie și a coordonării dezvoltării serviciilor publice;
26. dezvoltarea resurselor umane și a capitalului uman, creșterea ratei de ocupare și combaterea excluziunii și a dezechilibrelor sociale pentru toate categoriile sociale
27. gestionarea domeniului locuirii și abordarea integrată a problematicii specifice grupurilor vulnerabile și comunităților marginalizate, inclusiv a așezărilor informale;
28. protejarea și dezvoltarea patrimoniului cultural;
29. realizarea de parteneriate cu alte entități juridice publice și private în scopul atingerii obiectivelor Asociației.

**(2)** Pentru atingerea obiectivelor Asociaţiei, domeniile de colaborare avute în vedere, fără a se limita însă la acestea, sunt:

1. amenajarea teritoriului zonal pe baza documentațiilor de urbanism şi a strategiilor aprobate (PATJ, PUG-uri, Strategia de dezvoltare a zonei metropolitane, etc.);
2. politici şi programe sectoriale privind dezvoltarea economică, locuinţele, utilităţile şi serviciile publice;
3. finanțarea şi/sau co-finanţarea programelor şi proiectelor prioritare de interes comun;
4. fiscalitatea proprietăţilor şi managementul patrimoniului imobiliar;
5. promovarea protecției mediului înconjurător;
6. organizarea instituţională şi dezvoltarea resurselor umane;
7. susținerea sistemului de sănătate;
8. susținerea inovării și folosirea tehnicilor informaționale și a comunicațiilor;
9. îmbunătățirea indicatorilor de mobilitate a zonei.

**Art.9. Atribuțiile Asociației**

**(1) Atribuții generale:**

1. elaborează strategii de dezvoltare durabilă, studii, proiecte, metode şi procedee concrete pentru realizarea programelor şi prognozelor de dezvoltare economico-socială a zonei;
2. asigură cadrul specific necesar stabilirii de contacte între partenerii români şi partenerii străini;
3. stimulează şi sprijină desfăşurarea activităţilor promoţionale la nivel regional;
4. organizează activităţi de informare, consulting, publicitate, seminarii şi simpozioane în domeniul dezvoltării economico – sociale;
5. acordă consultanţă şi organizează seminarii vizând promovarea iniţiativei private şi sprijinirea în afaceri a întreprinzătorilor;
6. contribuie la înfiinţarea centrelor de consultanţă în afaceri în localităţile judeţului;
7. accesează programele de finanţare naţionale şi internaţionale din domeniile economic şi social;
8. organizează programe de perfecţionare profesională (iniţiere, perfecţionare, specializare, calificare, recalificare) pentru personalul administraţiei publice locale;
9. prestează servicii specifice domeniului de activitate în scopul realizării obiectivelor Asociației;
10. realizează şi alte categorii de lucrări şi servicii specifice activităţii de promovare a dezvoltării economico – sociale a judeţului;
11. realizează activități de cercetare, dezvoltare și inovare, prin elaborarea de strategii, programe, studii și cercetări în domenii relevante pentru membrii Asociației și terți;
12. acordă consultanţă (cu excepţia celei juridice), îndrumare sau asistenţă operaţională pentru agenţii economici, servicii publice, organizaţii fără scop patrimonial;
13. organizează activități de strângere de fonduri;
14. promovează strategia de dezvoltare a zonei și realizarea marketingului comun;
15. atrage investiții directe autohtone și străine;
16. elaborează, pe baza Planurilor Urbanistice Generale ale fiecărei unități administrativ-teritoriale ale zonei, Planul de Amenajare a Teritoriului Zonei Metropolitane Târgu Mureș;
17. elaborează documentații tehnico-economice pentru atragerea de finanțări nerambursabile și/sau implementarea de proiecte din finanțări nerambursabile;
18. implementează soluțiile de zonă metropolitană inteligentă;
19. contribuie la dezvoltarea resurselor umane, creșterea ratei de ocupare și asigurarea forței de muncă necesară la nivelul zonei metropolitane;
20. organizează activități educative și culturale, prin încheierea unor acorduri de parteneriat în acest sens;
21. editează publicații proprii și de specialitate;
22. acordă granturi, burse, sprijină activitățile de voluntariat la nivelul zonei metropolitane.

**Cap. IV. Componenţa Asociației**

**Art.10**. Asociaţia este compusă din membrii fondatori şi membrii activi.

**Art.11.** Membrii fondatori

**(1)** Unitățile administrativ-teritoriale care se înscriu în Asociaţie înainte ca aceasta să fie înregistrată în Registrul special al asociaţiilor şi fundaţiilor de la grefa Judecătoriei Târgu Mureş sunt consideraţi membrii fondatori.

**(2)** Membrii fondatori semnează, în nume propriu, Actul constitutiv şi Statutul Asociaţiei.

**Art.12.** Membrii activi

**(1)** Poate deveni membru al Asociaţiei orice unitate administrativ-teritorială din judeţul Mureş, aflate la o distanţă de până la 30 km de municipiul Târgu Mureş, care:

1. recunoaşte şi îşi asumă Statutul, înţelegând să acţioneze dezinteresat pentru realizarea scopului şi obiectului de activitate al Asociaţiei;
2. aderă la ideile şi mijloacele de acţiune promovate de Asociaţie;
3. are scopuri comune cu cele ale membrilor Asociaţiei.

**(2)** Primirea de noi membri se face prin:

1. invitații de adeziune către potențiali membrii, prin identificarea unităților administrativ-teritoriale care pot contribui la atingerea scopului și a obiectivelor pentru care Asociația s-a înființat;
2. propuneri de adeziune din partea potențialilor membrii, care consideră că pot contribui la atingerea scopului și a obiectivelor pentru care Asociația s-a înființat;
3. depunerea unei cereri prin care se anunță intenția, precum și un memoriu prin care se expun motivele prin care urmărește să contribuie la atingerea scopului și a obiectivelor pentru care Asociația s-a înființat.

**(3)** Consiliul Director al Asociaţiei este obligat ca, în momentul în care la secretariatul Asociaţiei sunt depuse cereri de admitere de noi membri, să convoace Adunarea Generală a Asociaţilor, care se va pronunţa prin vot asupra admiterii.

**Art.13.** Orice membru al Asociaţiei se poate retrage oricând, pe baza hotărârii consiliului local, cu condiţia să comunice decizia sa în scris Consiliului Director, fără a solicita să i se returneze contribuţiile sau alte pretenţii materiale sau băneşti.

**Art.14.(1)** Adunarea Generală a Asociaţilor poate hotărî cu majoritate de voturi excluderea unui membru din asociaţie în următoarele situaţii:

1. prin comportament sau atitudine ce aduce atingere morală zonei metropolitane;
2. foloseşte prerogativele statutare în interes personal;
3. acţionează în scopul defăimării de orice fel a Asociaţiei, a membrilor săi şi a activităţii acestei Asociaţii;
4. încalcă disciplina financiară impusă de legislaţia în vigoare;
5. aduce prejudicii materiale și financiare Asociaţiei;
6. angajează acţiuni ce contravin legii şi ordinii de drept;

**(2)** Asociatul exclus nu va putea pretinde restituirea taxei de înscriere, a cotizaţiilor plătite sau donaţiilor făcute anterior Asociaţiei.

**Cap. V. Drepturile și obligaţiile asociaţilor**

**Art.15.(1)** În condiţiile prezentului Statut, asociații au următoarele drepturi:

1. să aleagă și să fie aleși în funcțiile de conducere ale Asociației;
2. să-și exprime prin vot opțiunea față de proiectele de hotărâri ale Adunării Generale a Asociaților;
3. să folosească și să participe la acțiunile organizate de Asociație și să propună organizarea diverselor manifestări;
4. să participe la activităţile, proiectele şi programele Asociaţiei;
5. să folosească dotările materiale ale Asociaţiei conform misiunii acesteia;
6. să poarte însemnele şi emblema Asociaţiei;
7. să beneficieze de toate formele de apărare şi sprijin de care dispune Asociaţia;
8. să–şi exprime liberul punct de vedere cu privire la orice problemă;
9. să solicite motivat includerea pe ordinea de zi și a altor probleme decât cele anunțate;
10. să conteste deciziile Consiliului Director şi să ceară convocarea Adunării Generale a Asociației dacă sunt susţinuţi prin semnături de 1/3 din membri;
11. să fie consultat în toate problemele de interes ale zonei metropolitane;
12. să solicite şi să primească sprijin pentru problemele ce ţin de activitatea zonei metropolitane;
13. să fie informat asupra programelor şi proiectelor de dezvoltarea ale zonei metropolitane.

**(2)** Fiecare dintre asociaţi are drepturi egale în exercitarea competenţelor în următoarele domenii:

(a) Politica localităţilor

- dezvoltarea locală şi zonală, precum și proiecte sociale şi culturale de interes comun;

- ordinea publică din zona metropolitană;

- dezvoltarea resurselor umane şi educaţia.

(b) Amenajarea teritoriului

- realizarea şi actualizarea coordonată a planului urbanistic general şi a planurilor de amenajare sectorială;

- iniţierea şi realizarea de planuri şi proiecte urbanistice de interes comun;

- crearea identităţii urbanistice a zonei metropolitane.

(c) Dezvoltarea economică

- promovarea zonei metropolitane ca și destinație pentru investitori, în special în vederea atragerii de investiții străine directe.

- acţiuni specifice de dezvoltare economică care urmăresc interesul comun.

(d) Serviciile şi utilităţile publice

- realizarea şi gestionarea elementelor de patrimoniu imobiliar.

(e) Locuinţele

- elaborarea de programe comune de locuinţe;

- elaborarea de politici şi programe pentru realizarea de locuinţe sociale;

- activităţi de ameliorare a fondului existent de locuinţe.

(f) Mediul

- elaborarea de programe comune de protejare şi conservare a mediului natural;

- elaborarea şi realizarea de programe de combatere a poluării apei, aerului şi a solului;

- acţiuni de depozitare/valorificare a deşeurilor.

(g) Altele

- crearea şi extinderea de cimitire;

- realizarea de unităţi agroindustriale, turistice, etc., de interes comun pentru localităţile zonei.

**(3)** Membrii Asociației au următoarele obligații:

1. să răspundă solicitărilor Asociației și să participe la orice acțiuni întreprinse de Asociație;
2. să-și achite obligațiile materiale și financiare potrivit angajamentelor pe care și-le-au asumat;
3. să susțină activitatea Asociației și interesele ei;
4. să-și folosească priceperea și să acorde tot sprijinul în realizarea obiectivelor Asociației.
5. să cunoască, să recunoască şi să respecte prezentul Statut, regulamentele și deciziile Adunării Generale a Asociaților și ale Consiliului Director;
6. să participe activ la acţiunile promovate de Asociaţie în interesul atingerii scopului propus;
7. să apere fără rezerve interesele Asociaţiei, să susțină activitatea Asociaţiei în diversele sale aspecte şi să acţioneze constant pentru creşterea prestigiului Asociaţiei;
8. să nu întreprindă măsuri sau acțiuni care ar putea să prejudicieze interesele Asociaţiei și ale membrilor săi.

**Cap. VI. Organele de conducere, administrare şi control ale Asociaţiei**

**Art.16. (1)** Organul suprem de conducere al Asociaţiei este ***Adunarea Generală a Asociaţilor***, constituită din primarii unităților administrativ-teritoriale membre ale Asociaţiei sau reprezentanții delegați ai acestora, desemnați în condițiile legii, întruniţi corespunzător cvorumului statutar în şedinţe ordinare şi extraordinare.

**(2)** Fiecare asociat va depune toate diligenţele pentru a-şi asigura reprezentarea permanentă în cadrul Adunării Generale a Asociaţilor.

**(3)** Fiecare membru asociat are dreptul la un singur vot.

**(4)** Reprezentanţii asociaţilor în Adunarea Generală a Asociaţilor sunt responsabili pentru activitatea lor, în conformitate cu prevederile legale în vigoare.

**(5)** Mandatul reprezentanților unităților administrativ-teritoriale în Adunarea Generală este valabil pe durata în care aceștia îndeplinesc mandatul de primar al unității administrativ-teritoriale membre. Mandatul reprezentantului delegat al unităților administrativ-teritoriale membre încetează în mod corespunzător, precum și prin revocare.

**Art.17.** Membrii Adunării Generale a Asociaţilor nu sunt remunerați pentru activitatea depusă în cadrul Asociației.

**Art.18.**

**(1)** Adunarea Generală a Asociaţilor îndeplineşte atribuţiile care îi revin conform art. 21 alin. (2) din Ordonanţa Guvernului nr. 26/2000, modificările şi completările ulterioare, precum şi atribuţiile speciale prevăzute de prezentul Statut în exercitarea competenţelor privind Serviciul, conform mandatului încredinţat de către asociaţi prin prezentul Statut.

1. **Atribuţiile Adunării Generale a Asociaţilor cu privire la activitatea proprie sunt:**
2. aprobarea situațiilor financiare ale Asociației pentru exercițiul financiar încheiat și a proiectului bugetului de venituri și cheltuieli al Asociației pentru următorul exercițiu financiar;
3. alegerea dintre membrii săi a Președintelui Asociației, care este și Președintele Consiliului Director și reprezintă Asociația în raporturile cu terții;
4. alegerea și revocarea membrilor Consiliului Director. Consiliul Director va fi alcătuit din 5 (cinci) membri – un preşedinte (Președintele Asociației), un vicepreşedinte, un secretar și încă 2 membri, aleși din rândul membrilor Adunării Generale a Asociaţilor;
5. alegerea și revocarea membrilor Comisiei de cenzori, precum şi dacă este cazul, stabilirea cuantumului indemnizaţiei cuvenite acestora;
6. aprobarea raportului de activitate anuală al Consiliului Director pentru perioada anterioară, raportul Comisiei de cenzori, situațiile financiare ale Asociației pentru exercițiul încheiat și proiectul bugetului de venituri și cheltuieli şi a programului de activitate al Asociației pentru următorul exercițiu financiar, acordând anual descărcare de gestiune Consiliului Director;
7. înființarea unui aparat tehnic, potrivit art. 27 din Statut, pentru realizarea obiectivelor, finanțat din resursele Asociației;
8. aprobarea organigramei, statului de funcţii şi politica de personal al Asociației, cuantumul remuneraţiilor ce se cuvin personalului angajat al Asociaţiei;
9. aprobarea primirii de noi membrii și a retragerii unor membrii din Asociație, precum și a excluderii din Asociaţie a unui membru;
10. aprobarea contractelor ce vor fi încheiate de Asociaţie în nume propriu, a căror valoare depăşeşte echivalentul în lei al sumei de 50.000 lei;
11. aprobarea cotizaţiei anuale;
12. stabilirea strategiei şi a obiectivelor generale ale Asociaţiei;
13. modificarea Statutului Asociației sau a sediului;
14. dizolvarea și lichidarea Asociaţiei, precum şi stabilirea destinaţiei bunurilor rămase după lichidare;
15. orice alte atribuții prevăzute de lege sau în Statut.

**Art.19.** Adunarea generală se întrunește de regulă trimestrial, dar cel puțin o dată pe an, la convocarea Consiliului Director. De asemenea, Membrii Asociaţiei se pot întruni în următoarele cazuri:

1. ori de câte ori este nevoie la iniţiativa Consiliului Director;
2. la cererea scrisă şi motivată a cel puțin 10% din membrii Asociaţiei.

**Art.20. (1)** Convocarea membrilor la şedinţele Adunării Generale a Asociaţilor se face de către Președintele Asociației prin poştă şi/sau poşta electronică cu cel puţin 5 zile anterior datei fixate pentru şedinţă. În cazul adunărilor extraordinare, termenul fixat anterior va fi de numai 3 zile.

**(2)** În situaţia încetării mandatului membrilor Consiliului Director, în vederea constituirii organelor de conducere şi administrare ale Asociaţiei, convocarea va fi făcută de către primarul municipiului în jurul căruia se formează zona metropolitană.

**(3)** Convocarea va trebui să cuprindă data, ora, locul ședinței, precum şi ordinea de zi, cu menţionarea explicită a tuturor problemelor care vor face obiectul dezbaterilor.

**(4)** Prin convocarea pentru prima Adunare Generală a Asociaţilor se va putea fixa şi data, ora şi locul pentru cea de-a doua, în cazul în care cea dintâi nu s-ar putea ţine.

**(5)** Şedinţele Adunării Generale a Asociaţilor se vor ţine la sediul Asociaţiei.

**(6)** Şedinţele Adunării Generale a Asociaţilor vor fi conduse de Preşedintele Asociaţiei sau, în absența acestuia, de Vicepreședintele Consiliului Director sau un alt membru al Consiliului Director, desemnat de Președintele Asociației.

**(7)** În cazul în care, din diferite motive, şedinţele nu se pot ţine la sediul Asociaţiei, locul unde se va întruni Adunarea Generală a Asociaţilor va fi menţionat în convocatorul adunării.

**(8)** În situații excepționale, ședințele Adunării Generale a Asociaţilor se desfășoară în sistem de videoconferință, on-line.

**(9)** Situațiile prevăzute la alin. (7) se cuprind în actul de convocare a Adunării Generale a Asociaţilor cu justificarea corespunzătoare.

**(10)** Se stabilesc regulile de desfășurare a ședințelor Adunării Generale a Asociaţilor în situații excepționale prevăzute la alin. (8) din prezentul articol, după cum urmează:

1. prezența reprezentanților membrilor Asociației se asigură prin înscrierea acestora în cadrul platformei/aplicației/site-ului la ora indicată în actul de convocare; Secretarul va efectua apelul nominal și va consemna aspectele privind prezența și cvorum în proces-verbal al ședinței.
2. votul deschis se exprimă prin apel nominal, iar rezultatul votului se consemnează în proces-verbal al ședinței întocmit de Secretarul Asociației;

**Art.21**. **(1)** În ziua şi la ora arătate prin convocare, şedinţa adunării se va deschide de către Preşedintele Consiliului Director sau, în absența acestuia, de Vicepreședintele Consiliului Director sau un alt membru al Consiliului Director, desemnat de Președintele Asociației, care va îndeplini rolul de preşedinte de şedinţă.

**(2)** Mersul dezbaterilor va fi consemnat într-un proces-verbal, semnat de Preşedintele şi Secretarul Consiliului Director, care va constata îndeplinirea formalităţilor de convocare, data, ora şi locul adunării, membrii asociaţi prezenţi, dezbaterile în rezumat, hotărârile luate, iar la cererea membrilor, declaraţiile făcute de ei în şedinţă.

**(3)** La procesul-verbal se vor anexa actele referitoare la convocare, precum şi listele de prezenţă a membrilor.

**(4)** Procesul-verbal va fi trecut în registrul adunărilor generale. O copie a procesului-verbal va fi transmisă, în termen de maximum 5 (cinci) zile calendaristice de la data şedinţei, fiecărui asociat convocat conform prevederilor art. 20 alin.(1), indiferent dacă reprezentantul acesteia a fost sau nu prezent la şedinţă.

**(5)** Hotărârile Adunării Generale a Asociaţilor se consemnează într-un registru de procese-verbale, care se păstrează la sediul Asociaţiei.

**Art.22.** **(1)** Hotărârile Adunării Generale a Asociaţilor se iau prin vot deschis, toţi membrii Asociaţiei având drept de vot egal.

**(2)** Pentru luarea hotărârilor care privesc numai anumiţi asociaţi, au dreptul de a participa şi de a vota în cadrul şedinţei adunării generale doar reprezentanţii acestora.

**(3)** Pentru a fi valabile, hotărârile Adunării Generale a Asociaţilor adoptate în exercitarea atribuţiilor prevăzute la art.18 alin.(2) lit.„a”-„l” și lit.„n” se adoptă cu votul a cel puțin 72% din membrii adunării generale și care reprezintă cel puțin 65% din populația zonei metropolitane. Dacă la prima convocare cvorumul nu este îndeplinit, Adunarea Generală a Asociaţilor se convoacă pentru o dată ulterioară, care nu poate fi mai târziu de 15 zile calendaristice de la data stabilită pentru prima convocare, iar la a doua convocare Adunarea Generală a Asociaţilor este valabil întrunită indiferent de numărul de membri prezenţi, iar hotărârile se iau cu majoritatea voturilor asociaţilor prezenţi.

**(4)** Pentru a fi valabile, hotărârile Adunării Generale a Asociaţilor adoptate în exercitarea atribuţiilor prevăzute la art.18 alin.(2) lit.„h” și „m” nu pot fi votate de reprezentanţii asociaţilor în Adunarea Generală a Asociaţilor decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este, și se iau în prezenţa şi cu votul favorabil al tuturor asociaţilor.

**(5)** În oricare dintre situaţiile prevăzute la alin. (2)-(3), dacă o hotărâre a Adunării Generale a Asociaţilor priveşte bunurile care aparţin unui anumit asociat, nicio hotărâre nu poate fi luată fără votul favorabil al reprezentantului acestuia.

**(6)** În cazul în care reprezentantul unuia dintre asociaţi nu poate participa la şedinţa unei Adunări Generale a Asociaţilor la care a fost convocat, va delega atribuţiile de reprezentare, în condiţiile legii.

**(7)** Hotărârile luate de Adunarea Generală a Asociaţilor trebuie aduse la cunoştinţa autorităţilor deliberative ale asociaţilor sau asociaţilor implicaţi, după caz, în termen de cel mult 5 (cinci) zile calendaristice de la data şedinţei. De asemenea, Asociaţia este obligată să publice toate hotărârile Adunării Generale a Asociaţilor pe propria pagină de internet.

**(8)** Hotărârile Adunării Generale se semnează de Preşedintele Asociației, în lipsa acestuia, de Vicepreşedintele Consiliului Director.

**(9)** Adunarea Generală a Asociaţilor poate delega Consiliului Director, prin hotărâre adoptată în aceleaşi condiţii ca cele prevăzute la art. 22 alin. (3), atribuţia privind aprobarea schimbării sediului Asociaţiei.

(10) Pentru participarea la ședințele adunării generale ale zonei metropolitane, membrii adunării generale au dreptul la o indemnizație de maximum 10% din indemnizația președintelui consiliului director, suportată din bugetul zonei metropolitane. Nivelul indemnizației se stabilește prin hotărârea adunării generale a zonei metropolitane.

**Art.23. *Consiliul Director* – Componenţă şi organizare**

**(1)** Consiliul Director, este organul de administrare şi de punere în executare a hotărârilor Adunării Generale a Asociaţilor, fiind alcătuit din 3 (trei) membri – un preşedinte (Președintele Asociației), un vicepreşedinte, și un secretar, aleși din rândul membrilor Adunării Generale a Asociaţilor.

**(2)** Calitatea de membru al Consiliului Director încetează prin demisie, revocare, pierderea calității de reprezentant al unității administrativ-teritoriale prin deces și prin pierderea calității de membru al Asociației de către unitatea administrativ-teritorială.

(3) Reprezentantul municipiului în jurul căruia se formează zona metropolitană este membru de drept în consiliul director.

**(4)** Desemnarea membrilor în consiliul director, cu excepția celui prevăzut la alin. (3), se realizează după cum urmează: câte un membru din adunarea generală, care reprezintă o unitate administrativ-teritorială din zona geografică de vest, nord-vest, nord sau nord-est a zonei metropolitane, și un membru din adunarea generală, care reprezintă o unitate administrativ-teritorială din zona geografică est, sud-est, sud și sud-vest a zonei metropolitane.

(5) Desemnarea membrilor în consiliul director din fiecare dintre zonele geografice prevăzute la alin. (4) se realizează prin votul majorității absolute a membrilor adunării generale, care reprezintă unitățile administrativ-teritoriale situate în zonele geografice respective. În cazul în care nu se întrunește majoritatea absolută, se procedează după cum urmează:

a) se trage la sorți ordinea exercitării mandatelor în consiliul director, astfel încât fiecare membru din zona respectivă să exercite prin rotație câte un mandat de un an;

b) după ce au fost exercitate mandatele de către fiecare reprezentant al unităților administrativ-teritoriale se reia votul pentru desemnarea reprezentantului în consiliul director.

(6) Calitatea de președinte al consiliului director este exercitată, prin rotație, de către membrii acestuia și se stabilește prin votul majorității absolute a membrilor consiliului director. Mandatul președintelui consiliului director este de un an. Prin votul majorității absolute a membrilor consiliului director se poate stabili prelungirea mandatului președintelui consiliului director. Președintele consiliului director poate îndeplini maximum două mandate consecutive.

**(6)** Preşedintele Consiliului Director este şi Preşedintele Asociaţiei, sens în care reprezintă Asociaţia în raporturile cu terții și în justiție. Preşedintele are drept de semnătură faţă de organismele bancare şi financiare sau poate delega Vicepreședintele Consiliului Director în acest scop.

**(7)** Vicepreședintele este ales de către Adunarea Generală a Asociaţilor pe perioada mandatului de ales local. Pentru perioade limitate, Vicepreşedintele îl poate înlocui pe Președinte în exercitarea atribuțiilor sale. Dacă postul de Vicepreşedinte rămâne vacant, Preşedintele va desemna un înlocuitor dintre membrii Consiliului Director până la proxima ședinţă a Adunării Generale a Asociaţilor.

(8) Membrii consiliului director au dreptul la o indemnizație lunară de maximum 30% din indemnizația de ales local al președintelui consiliului director aflat în plată. Nivelul indemnizației se stabilește prin hotărârea adunării generale a zonei metropolitane. Membrilor consiliului director nu li se acordă indemnizația prevăzută la art. 22 alin. (10) pentru participarea la ședințele adunării generale.

**Art.24. *Consiliul Director* - Funcţionare**

**(1)** Consiliul Director se întruneşte în şedinţe trimestriale sau ori de câte ori este necesar pentru rezolvarea problemelor curente ale Asociaţiei şi în vederea atingerii scopului propus de membrii.

**(2)** În fiecare şedinţă a Consiliului Director se va stabili data, ora şi locul unde se va ţine următoarea şedinţă.

**(3)** Pentru valabilitatea deciziilor Consiliului Director este necesară prezenţa a cel puțin 3 dintre membrii acestuia.

**(4)** Deciziile se iau cu votul a cel puțin 3 membrii ai Consiliului Director.

**(5)** Dreptul de vot nu poate fi cedat. Orice convenţie privind exercitarea într-un anumit fel a dreptului de vot este nulă.

**(6)** La fiecare şedinţă se va întocmi un proces verbal, care va cuprinde ordinea deliberărilor, deciziile luate, numărul de voturi întrunite şi opiniile separate.

**(7)** În caz de vacanţă temporară a unuia sau mai multor membri ai Consiliului Director, ceilalţi membri procedează la convocarea Adunării Generale a Asociaţilor, care va numi cu titlu provizoriu alţi membri, stabilind totodată şi puterile care se acordă acestora.

**(8)** Membrul Consiliului Director care are într-o anumită operaţiune, direct sau indirect, interese contrare intereselor Asociaţiei, trebuie să înştiinţeze despre aceasta pe ceilalţi membri şi pe cenzori şi să nu ia parte la nici o deliberare privitoare la această operaţie.

**(9)** Aceeaşi obligaţie o are oricare membru al Consiliului Director în cazul în care, într-o anumită operaţiune, are interese soţul/soția, rudele sau afinii săi până la gradul al patrulea inclusiv.

**(10)** Membrul Consiliului Director care nu a respectat prevederile alin. (8) şi (9) va răspunde de daunele ce au rezultat pentru Asociaţie.

**(11)** Consiliul Director îşi poate elabora un regulament intern de funcţionare.

**(12)** Consiliul Director îşi exercită atribuţiile cu sprijinul Aparatului tehnic al Asociaţiei, stabilit în condiţiile prevăzute de Statut şi numeşte Directorul Executiv al Asociaţiei.

**Art.25.** Exercitarea operaţională a atribuţiilor ce-i revin Consiliului Director va fi stabilită printr-un regulament intern de funcţionare.

**Art.26. (1) Consiliul Director are următoarele atribuţii:**

a) asigură punerea în executare a hotărârilor Adunării Generale a Asociaţilor, în vederea îndeplinirii scopului şi obiectivelor prevăzute în Statutul Asociaţiei;

b) conduce activitatea curentă a Asociaţiei şi organizează acţiunile prevăzute în Statut, în vederea atingerii obiectivelor;

c) elaborează bugetul de venituri şi cheltuieli şi răspunde de realizarea acestuia în faţa Adunării Generale a Asociaţilor;

d) prezintă Adunării Generale a Asociaţilor raportul anual de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectele programelor Asociaţiei;

e) prezintă Adunării Generale a Asociaţilor rapoarte periodice privind activitatea desfăşurată şi orice alte rapoarte considerate necesare;

f) propune Adunării Generale a Asociaţilor cuantumul prestaţiilor şi cotizaţiilor la care vor fi supuşi membrii asociaţi;

g) angajează personalul Asociației, inclusiv membrii Aparatului tehnic, cu respectarea politicii de personal aprobate de Adunarea Generală a Asociaţilor și ținând cont de bugetul aprobat de aceasta;

h) primeşte solicitările de aderare din partea unor potenţiali membri şi le supune aprobării Adunării Generale a Asociaţilor;

i) stabileşte sarcini şi domenii concrete de activitate pentru personalul Asociaţiei;

j) creează comisii speciale permanente sau cu caracter temporar;

k) răspunde de buna gestionare a patrimoniului şi a investiţiilor Asociaţiei;

l) în relaţia cu asociaţii, monitorizează plata cotizaţiei anuale de către aceştia la bugetul Asociaţiei şi decide măsurile care urmează să fie luate împotriva asociaţilor care nu şi-au achitat cotizaţia datorată în termenul prevăzut de prezentul Statut;

m) îndeplineşte orice alte atribuţii stabilite de Adunarea Generală a Asociaţilor.

**Art.27*. Aparatul tehnic al Asociaţiei***

1. Pentru realizarea scopului şi obiectivelor sale, Asociaţia va constitui un aparat tehnic.
2. Aparatul tehnic reprezintă, prin personalul angajat în acesta, structura de activitate curentă a Asociaţiei, care lucrează în baza organigramei şi fişelor de post cuprinse în cadrul unui Regulament de Organizare şi Funcţionare propriu.
3. Aparatul tehnic va fi condus de un Director executiv numit de Consiliul Director. Membrii Aparatului tehnic vor avea statutul de salariaţi ai Asociaţiei.
4. Din Aparatul tehnic vor face parte cel puţin următoarele persoane:

a) un secretar;

b) un contabil;

c) un consilier juridic;

**(5)** La calculul cuantumului propus al cotizaţiei anuale, Consiliul Director va lua în considerare sumele necesare pentru acoperirea cheltuielilor de funcţionare a Aparatului tehnic al Asociaţiei.

**(6)** Aparatul tehnic şi operaţional are în atribuţiunile sale:

a) reprezentarea interfeţei permanente dintre Adunarea Generală a Asociaţilor şi Consiliul Director pe de o parte, respectiv terţii pe de altă parte;

b) îndeplinirea sarcinilor specifice încredinţate de către Consiliul Director;

c) redactarea şi arhivarea documentelor Asociaţiei;

d) întocmirea şi supunerea spre aprobarea Consiliului Director a Regulamentelor de Organizare şi Funcţionare pentru toate structurile componente ale Asociaţiei, respectiv a fişelor de post aferente personalului angajat.

**Art.28.** **(1)** Controlul financiar al Asociaţiei este exercitat de către o ***Comisie de cenzori*** formată din 3 membri, care are sarcina de a verifica rapoartele de activitate, situațiile financiar-contabile anuale și de a consilia Asociația în problemele financiare și statutare.

**(2)** Durata mandatului membrilor Comisiei de cenzori este de 4 ani, aceasta prelungindu-se până la constituirea unei noi comisii de cenzori de către Adunarea Generală.

**(3)** Membrii Comisie de cenzorii trebuie să-şi exercite personal mandatul și trebuie să fie specialiști în domeniile financiar-contabil, economic și/sau juridic.

**(4)** În caz de moarte, împiedicare fizică sau legală, încetarea sau renunţarea la mandat a cenzorilor, Consiliul Director va convoca Adunarea Generală a Asociaţilor, care va numi alt cenzor/alți cenzori.

**(5)** Despre modul de îndeplinire a atribuţiilor, precum şi asupra propunerilor pe care le vor crede necesare, Comisia de cenzori va prezenta Adunării Generale a Asociaţilor un raport amănunţit.

**(6)** Adunarea Generală a Asociaţilor nu va putea aproba bilanţul contabil şi bugetul de venituri şi cheltuieli dacă acestea nu sunt însoţite de raportul Comisiei de cenzori.

**(7)** Membrii Comisiei de Cenzori sunt obligați, de asemenea:

a) să facă, în fiecare lună şi pe neaşteptate, inspecţii casei şi să verifice existenţa titlurilor sau valorilor ce sunt proprietatea Asociaţiei sau au fost primite în gaj, cauţiune ori depozit;

b) să convoace Adunarea Generală a Asociaţilor, când n-a fost convocată de Consiliul Director;

c) să ia parte la ședințele Adunării Generale a Asociaţilor, putând face să se insereze în ordinea de zi propunerile pe care le va crede necesare;

d) să vegheze ca dispoziţiile legii, Actului constitutiv sau a Statutului Asociaţiei să fie îndeplinite de membrii Consiliului Director, Aparatul tehnic sau lichidator, după caz.

**(8)** Comisia de cenzori va aduce la cunoştinţa membrilor Consiliului Director şi ai Adunării Generale a Asociaţilor orice neregularităţi în administrare şi încălcări ale dispoziţiilor legale şi statutare pe care le constată.

**(9)** Comisia de cenzori are dreptul să obţină în fiecare lună de la Consiliul Director o situaţie despre mersul operaţiilor.

**(10)** Este interzis membrilor Comisiei de cenzori să comunice membrilor asociaţi în particular sau terţilor datele referitoare la operaţiile Asociaţiei constatate cu ocazia exercitării mandatului lor.

**(11)** Comisia de cenzori va trece într-un registru special constatările făcute în exerciţiul mandatului.

**(12)** Întinderea şi efectele răspunderii membrilor Comisiei de cenzori sunt determinate de regulile mandatului.

**(13)** Revocarea membrilor Comisiei de cenzori se va putea face numai de Adunarea Generală a Asociaţilor, cu votul cerut la art. 22 alin.(3).

**(14)** Pentru activitatea desfăşurată, membrii Comisiei de cenzori pot beneficia de o indemnizaţie al cărei cuantum este stabilit de către Adunarea Generală a Asociaţilor.

**Art.29.** În realizarea competenţei sale, Comisia de cenzori:

a) verifică modul în care este administrat patrimoniul Asociaţiei;

b) verifică gestiunea Asociaţiei, modul în care se execută bugetul de venituri și cheltuieli, respectarea dispozițiilor legale privind organizarea evidenței contabile, plata impozitelor, taxelor, drepturilor salariale, etc.;

c) întocmește periodic procese verbale de control în care se inserează constatările, concluziile și recomandările necesare, iar anual prezintă Adunării Generale a Asociaţilor un raport privind activitatea Consiliului Director și a Aparatului tehnic în domeniul financiar contabil;

d) membri Comisiei de cenzori pot participa la şedinţele Consiliul Director fără drept de vot;

e) îndeplinește orice alte atribuții prevăzute de Statut sau stabilite de Adunarea Generală a Asociaţilor.

**Cap. VII. Modificarea Statutului Asociaţiei**

**Art.30.** Modificarea Statutului sau sediului Asociaţiei se decide de către Adunarea Generală a Asociaţilor, cu obligativitatea înscrierii menţiunii modificatoare în registrul special al asociaţiilor şi fundaţiilor la grefa Judecătoriei Târgu Mureş.

**Cap. VIII Veniturile Asociaţiei**

**Art.31.** Veniturile Asociaţiei provin din:

1. cotizaţiile anuale ale membrilor, aprobată de Adunarea Generală a Asociaților;
2. dobânzile bancare provenite din plasarea sumelor disponibile;
3. accesarea de finanțări din fonduri nerambursabile în domeniile de interes ale Asociaţiei;
4. venituri realizate din activităţi economice directe şi necesare îndeplinirii obiectului de activitate principal al Asociaţiei;
5. resurse obținute de la bugetul de stat sau local;
6. alte venituri prevăzute de lege.

**Art.32.** Asociaţia va putea înfiinţa societăţi comerciale având ca obiect activități economice adiacente şi în strânsă legătură cu scopul principal al Asociaţiei, cu respectarea dispozițiilor art. 47 şi 48 din OG nr.26/2000, cu modificările şi completările ulterioare.

**Cap. IX Dizolvarea si lichidarea Asociaţiei**

**Art.33.** Asociaţia se dizolvă:

a) de drept;

b) prin hotărârea organelor judecătoreşti competente;

c) prin hotărârea Adunării Generale a Asociaților.

**Art.34. (1)** Asociaţia se dizolvă de drept prin:

a) imposibilitatea realizării scopului pentru care a fost constituită, dacă în termen de 3 luni de la constatarea unui astfel de fapt nu se produce schimbarea acestui scop;

b) imposibilitatea constituirii Adunării Generale a Asociaţilor sau a constituirii Consiliului Director în conformitate cu Statutul Asociaţiei, dacă această situaţie durează mai mult de un an de la data la care, potrivit Statutului, Adunarea Generală a Asociaţilor sau, după caz, Consiliul Director trebuia să se constituie;

c) reducerea numărului de asociaţi sub limita fixată de lege, dacă acesta nu a fost complinit timp de 3 luni.

**(2)** Constatarea dizolvării se realizează prin hotărâre judecătorească, la cererea oricărei persoane interesate.

**Art.35. (1)** Asociaţia se dizolvă prin hotărâre judecătorească, la cererea oricărei persoane interesate:

1. când scopul sau activitatea Asociaţiei a devenit ilicită sau contrară ordinii publice;
2. când realizarea scopului este urmărit prin mijloace ilicite sau contrare ordinii publice;
3. când Asociaţia urmăreşte un alt scop decât cel pentru care s-a constituit.

**(2)** În cazul dizolvării Asociaţiei, bunurile rămase în urma lichidării vor fi transmise către persoane juridice de drept privat sau de drept public cu scop identic sau asemănător.

**Art.36. (1)** În cazurile de dizolvare prevăzute de art. 33 lit.„a” şi „b”, lichidatorii vor fi numiţi prin însăşi hotărârea judecătorească.

**(2)** În cazul dizolvării prevăzute de art. 33 lit.„c”, lichidatorii vor fi numiţi de către Adunarea Generală a Asociaţilor, sub sancţiunea lipsirii de efecte juridice a hotărârii de dizolvare.

**(3)** Mandatul Consiliului Director încetează odată cu numirea lichidatorilor.

**Cap. X. Litigii**

**Art.37.** Orice litigii sau dispute care s-ar ivi între membrii Asociației sau între Asociaţie şi terţe persoane fizice sau juridice se vor rezolva pe cale amiabilă. Când această modalitate este inoperantă sau imposibil de realizat, litigiul în cauză va fi deferit spre dreaptă soluţionare instanţelor judecătoreşti competente.

Prezentul Statut a fost redactat în 21 (douăzecișiuna) exemplare.

Membrii: **»**